Minahasa pito

La minahasa pitoOrnitologia taksonomio. () estas unutipa birdospecio el la familio de pitedoj. Ĝi estas endemia de la Minahasa Duoninsulo en norda Sulaveso.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta forsteni (Bonaparte, CLJL, 1850) - minahasa pito

La minahasa pito estis formale priskribita en 1850 de la franca naturalisto Charles Lucien Bonaparte sub la dunomo Brachyurus forsteni. Tio estis anstataŭiga nomo por Pitta melanocephala Müller & Schlegel, 1845, ĉar tiu lasta nomo estis nomenklature nevalida ĉar jam uzita por alia taksono.

La minahasa pito antaŭe estis konsiderata kiel subspecio de la kapuĉa pito, sed de 2023, pro signifaj genetikaj kaj morfologiaj diferencoj, ĝi estas agnoskita kiel aparta specio.

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Minahasa Hooded Pitta..

La specia epiteto forsteni estis donita omaĝe al la nederlanda zoologo D-ro Eltio Alegondas Forsten kiu kolektis la holotipan specimenon uzitan de Müller kaj Schlegel por priskribi tiun specion en 1845.

Priskribo
Ĝi estas verda birdo kun nigra kapo kaj kaŝtankolora krono. Ĝi manĝas sur la tero insektojn kaj iliajn larvojn, kaj ankaŭ manĝas berojn. Ĝi reproduktiĝas inter februaro kaj aŭgusto, la paro estas forte teritoriema kaj konstruas sian neston sur la tero. Kovadon kaj prizorgadon de la birdidoj faras ambaŭ gepatroj.

Disvastiĝo kaj habitato
La minahasa pito estas endemia de la Minahasa Duoninsulo en norda Sulaveso. Ĝi supozeble vivas ene de ebenaĵaj kaj montetaj pluvarbaroj, inkluzive de altaj duarangaj arbaroj kun densa subvegetaĵaro, kiel la aliaj membroj de la Pitta sordida komplekso.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio